Han vokste opp i Genève. I sin ungdom spilte han fotball, men fokuserte etterhvert på friidrett. I 2004 var han student i USA. Dette året løp han 100 meter på 10,29 sekunder, noe som var sveitsisk U23-rekord. I 2007 løp han 60 meter på 6,67 sekunder, noe som var sveitsisk bestenotering innendørs dette året, og på 100 meter løp han på 10,34 sekunder. I 2009 satte han en ny personlig bestetid på 10,28 sekunder, og greide med det grensen for deltakelse i VM i Berlin. Han ble også for første gang sveitsisk mester på 100 meter.